CELEX: 
Language: hr
Date: 2017-12-20 00:00:00
Title: DELEGIRANA UREDBA KOMISIJE (EU) …/... o izmjeni Delegirane uredbe (EU) 2017/2358 i Delegirane Uredbe (EU) 2017/2359 u pogledu njihovih datuma primjene

OBJAŠNJENJE
            
            
               1.KONTEKST DELEGIRANOG AKTA
            
            
               Direktivom (EU) 2016/97 od 20. siječnja 2016. o distribuciji osiguranja (Direktiva IDD) zamjenjuje se Direktiva 2002/92/EZ od 9. prosinca 2002. o posredovanju u osiguranju. Direktiva IDD sadržava ažuriran usklađen pravni okvir kojim se uređuju pravila za distribuciju proizvoda osiguranja i reosiguranja, uključujući investicijske proizvode osiguranja.
            
            
               Na temelju delegiranih ovlasti koje su joj dodijeljene na temelju članaka 25., 28., 29. i 30. Direktive IDD, Komisija je 21. rujna 2017. donijela dvije delegirane uredbe o dopuni Direktive IDD u pogledu zahtjeva za nadgledanje proizvoda i upravljanje njima za društva za osiguranje i distributere osiguranja i u pogledu obveze informiranja i pravila poslovnog ponašanja koja se primjenjuju na distribuciju investicijskih proizvoda osiguranja.
            
            
               Odredbe tih dviju delegiranih uredbi primjenjuju se u isto vrijeme kada i zakoni i drugi propisi potrebni za usklađivanje s odredbama Direktive IDD. Zbog novog datuma primjene, kako je Komisija predložila u svojem prijedlogu COM(2017)792, potrebno je prilagoditi datum primjene tih dviju delegiranih uredbi.
            
            
               2.SAVJETOVANJA PRIJE DONOŠENJA AKTA
            
            
               Izmjene predložene u ovoj delegiranoj uredbi nisu opsežne izmjene, a njihova je svrha uskladiti datum primjene dviju izmijenjenih delegiranih uredbi s novim datumom primjene Direktive IDD.
            
            
               Komisija je iznijela prijedlog izmjene datuma primjene Direktive IDD na zahtjev Europskog parlamenta i brojnih država članica kako bi se relevantnim sudionicima na tržištu omogućio dulji rok za provedbu tehničkih i organizacijskih promjena koje su potrebne za istovremenu usklađenost s delegiranim uredbama i odredbama Direktive IDD, neovisno o mišljenju Komisije da je industrija već imala puno vremena za prilagodbu. 
            
            
               Prema Europskom parlamentu i brojnim državama članicama produljenjem roka omogućit će se sektoru osiguranja, koji uključuje male subjekte kao što su poduzeća za distribuciju s jednim zaposlenim i manji osiguravatelji, da se bolje pripreme za pravilnu i učinkovitu provedbu Direktive IDD i temeljito upoznaju s dvjema delegiranim uredbama i relevantnim nacionalnim mjerama za prenošenje, čime će se svim adresatima osigurati pravna sigurnost. 
            
            
               Prije donošenja akta nisu održana savjetovanja s EIOPA-om ili relevantnim dionicima zato što je riječ o manje važnim izmjenama i zbog hitnosti potrebne radi osiguranja pravne sigurnosti.
            
            
               3.PRAVNI ELEMENTI DELEGIRANOG AKTA
            
            
               Predlaže se samo jedna izmjena u svakoj delegiranoj uredbi, a odnosi se na usklađivanje datuma primjene s izmijenjenim datumom primjene Direktive (EU) 2016/97.
            
            
            
               DELEGIRANA UREDBA KOMISIJE (EU) …/...
            
            
               оd 20.12.2017.
            
            
               o izmjeni Delegirane uredbe (EU) 2017/2358 i Delegirane Uredbe (EU) 2017/2359 u pogledu njihovih datuma primjene
            
            
                (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
         
         
            
               uzimajući u obzir Direktivu (EU) 2016/97 Europskog parlamenta i Vijeća od 20. siječnja 2016. o distribuciji osiguranja
                  1
               , a posebno njezin članak 25. stavak 2., članak 28. stavak 4., članak 29. stavke 4. i 5. i članak 30. stavak 6.,
            
            
               budući da:
            
            
               (1)Direktivom (EU) 2016/97 usklađuju se nacionalne odredbe o distribuciji osiguranja i reosiguranja i ovlašćuje Komisija za donošenje delegiranih akata za dodatno utvrđivanje kriterija i praktičnih pojedinosti u pogledu pravila poslovnog ponašanja koja se primjenjuju na distribuciju investicijskih proizvoda osiguranja i u pogledu zahtjeva za nadgledanje proizvoda i upravljanje njima za društva za osiguranje i distributere osiguranja. Komisija je 21. rujna 2017. donijela Delegiranu uredbu Komisije (EU) 2017/2358
                  2
                i Delegiranu uredbu Komisije (EU) 2017/2359
                  3
                na temelju tih ovlasti.
            
            
               (2)Kako bi se nadležnim tijelima i društvima za osiguranje omogućila bolja prilagodba zahtjevima iz dviju delegiranih uredbi navedenima u prvoj uvodnoj izjavi, datum primjene tih delegiranih uredbi trebalo bi uskladiti s datumom od kojeg države članice moraju primjenjivati mjere potrebne za usklađivanje s Direktivom (EU) 2016/97, kako je utvrđeno u članku 42. stavku 1. te Direktive,
            
            
               DONIJELA JE OVU UREDBU:
            
            
               Članak 1. 
            
            
               Izmjena Delegirane uredbe Komisije (EU) 2017/2358 
            
            
               U članku 13. Delegirane uredbe Komisije (EU) 2017/2358 drugi stavak zamjenjuje se sljedećim:
            
            
               „Primjenjuje se od datuma od kojeg države članice moraju primjenjivati mjere iz članka 42. stavka 1. prvog podstavka Direktive (EU) 2016/97.”.
            
            
               Članak 2.
            
            
               Izmjena Delegirane uredbe (EU) 2017/2359 
            
            
               U članku 20. Delegirane uredbe Komisije (EU) 2017/2359 drugi stavak zamjenjuje se sljedećim:
            
            
               „Primjenjuje se od datuma od kojeg države članice moraju primjenjivati mjere iz članka 42. stavka 1. prvog podstavka Direktive (EU) 2016/97.”.
            
            
               Članak 3.
            
            
               Stupanje na snagu
            
            
               Ova Uredba stupa na snagu dvadesetog dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 20.12.2017.
            
            
               
                     Za Komisiju
               
               
                     Predsjednik
                     Jean-Claude JUNCKER
               
            
         
         
            
                  
                     (1)
                  
                        SL L 26, 2.2.2016., str. 19. 
               
               
                  
                     (2)
                  
                        Delegirana uredba Komisije (EU) 2017/2358 od 21. rujna 2017. o dopuni Direktive (EU) 2016/97 Europskog parlamenta i Vijeća u pogledu zahtjeva za nadgledanje proizvoda i upravljanje njima za društva za osiguranje i distributere osiguranja (SL L 341, 20.12.2017., str. 1.).
               
               
                  
                     (3)
                  
                        Delegirana uredba Komisije (EU) 2017/2359 od 21. rujna 2017. o dopuni Direktive (EU) 2016/97 Europskog parlamenta i Vijeća u pogledu obveze informiranja i u pogledu pravila poslovnog ponašanja koja se primjenjuju na distribuciju investicijskih proizvoda osiguranja (SL L 341, 20.12.2017., str. 1.).